Гасцей сустракалі хлебам-соллю на мяжы Чавускага і Дрыбінскага раёнаў. А тым часам, нягледзячы на дождж, у чаканні ўдзель-нікаў экспедыцыі на ўскраіне горада ўжо сабралася шмат народу – вернікі, прадстаўнікі працоўных калектываў і грамадскіх арганізацый. І вось у 17 гадзін аўтобус з паломнікамі ў суправаджэнні аўтамашыны Дзяржаўтаінспекцыі прыбыў у Чавусы. Тут жа адбыўся ўрачысты мітынг. Ад імя прымаючага боку выступіў старшыня райвыканкама А.А. Мацюлін. Як ён адзначыў, ужо сама назва экспедыцыі, мэта якой – міжканфесійнае аб’яднанне, кансалідацыя розных слаёў насельніцтва, сведчыць аб непадзельнай сувязі духоўнасці і асветы. Культура, пісьменства беларускага народа былі народжаны хрысціянствам. У гістарычнай памяці беларусаў беражліва захоўваюцца імёны тых людзей, жыццё і творчасць якіх натх-няюць многія пакаленні і памнажаюць духоўную спадчыну. Сярод іх і шмат нашых землякоў. Выступаючы выказаў словы падзякі арганізатарам і ўдзельнікам экспедыцыі, якія нясуць нашым людзям лепшыя традыцыі нацыянальнай культуры, друкаванага слова і духоўнасці. Багацце ж любога народа вымяраецца не толькі матэрыяльнымі выгодамі, але і культурнай спадчынай, духоўным адраджэннем.